open-index/open-wikipedia-markdown huggingface dataset:
Zvižduk sa ulice

**Zvižduk sa ulice** treći je album dobojskog hard rok i pop-rok sastava Rezervni točak. Snimljen je krajem 1989. a objavila ga je u LP izdanju nekadašnja diskografska kuća Diskoton iz Sarajeva. Snimateljski dio posla uradio je Vlada Negovanović, a miksanje Laza Ristovski, koji je ujedno svirao i sintisajzer na nekoliko pjesama. Na albumu se nalazi 9 pjesama, koje stilski nastavljaju muziku s njihovog drugog albuma. Muziku za većinu pjesama komponirali su Davor Jašek, osim naslovne i "Opasna vremena" (Samir Šestan) i "Odlazim" (Antonio Kuffner), a tekstove su pisali Domenika Janić i Bora Đorđević. Komponirane su u modernijem pop-rok stilu koji je bio veoma popularan tokom 1980-ih. Kao i na prethodnim albumima tu je i nekoliko balada. Fotografiju i dizajn za omot uradio je Nedim Bačvić.

## Lista pjesama 
# Lijepe djevojke 
# Vjeruj mi na riječ
# Ko zna dal' si noćas sama
# Glavu gore
# Ko te ne zna
# Neka mi cigani do jutra sviraju
# Zvižduk sa ulice
# Odlazim
# Opasna vremena

## Članovi grupe 
# Žarko Karanović - bas-gitara
# Vukić Raspopović - bubnjevi
# Dobriša Gavranović - solo gitara
# Robert Pinter - klavijature
# Asim Kapetanović - pjevač
# Nermin Mehinović - pjevač

## Izvori 
Kategorija:Albumi iz 1989.
Kategorija:Albumi Rezervnog točka
Kategorija:Albumi u izdanju Diskotona
Tetris

***Tetris*** je logička videoigra koju je 1985. osmislio sovjetski softverski inženjer Aleksej Pažitnov. Izdalo ju je nekoliko kompanija za više platformi, naročito tokom spora o prisvajanju autorskih prava krajem 1980-ih. Nakon dužeg razdoblja u kojem ju je izdavao Nintendo, prava su 1996. vraćena Pažitnovu, koji je zajedno s Henkom Rogersom osnovao kompaniju "Tetris" za upravljanje licenciranjem.

Igrači dovršavaju redove pomicanjem figura različitih oblika (tetromino), koje se spuštaju na polje za igru. Dovršeni redovi nestaju i igraču daju bodove, a igrač može nastaviti popunjavati prazna mjesta. Igra završava kada neočišćeni redovi dosegnu vrh polja za igru. Što duže igrač može odgoditi taj ishod, to će njegov rezultat biti veći. U igrama za više učesnika igrači moraju izdržati duže od svojih protivnika; u određenim verzijama igrači mogu nanijeti kazne protivnicima ispunjavanjem znatnog broja redova. U nekim verzijama dodane su varijacije pravila, kao što su trodimenzionalni prikazi ili sistem za rezerviranje figura.

Izgrađen na jednostavnim pravilima, *Tetris* se etablirao kao jedna od najboljih videoigara ikad. Do decembra 2011. prodan je u 202 miliona primjeraka – otprilike 70 miliona fizičkih jedinica i 132 miliona plaćenih preuzimanja mobitelskih igrica – što ga čini jednom od najprodavanijih franšiza videoigara. Verzija za Game Boy jedna je od najprodavanijih igara svih vremena, s više od 35 miliona prodanih primjeraka. *Tetris* je dostupan na više od 65 platformi i drži Guinnessov rekord za videoigru s najviše portova. Ukorijenjen je u popularnoj kulturi i njegova popularnost nadilazi sferu videoigara; prizori iz igre utjecali su na arhitekturu, muziku i *cosplay*. Igra je bila predmet i raznih istraživačkih studija koje su analizirale njenu teoretsku složenost i pokazale njen učinak na ljudski mozak nakon sesije, naročito efekt Tetrisa.

## Reference 
## Vanjski linkovi 
* Službeni sajt
* MS-DOS verzija (može se igrati besplatno u pregledniku na Internet Archiveu)


Kategorija:Igre za DOS
Kategorija:Kuća slavnih za videoigre
Kategorija:Logičke videoigre
Kategorija:Ruski izumi
Kategorija:Sovjetski izumi
Kategorija:Videoigre iz 1985.
Pjesme za dvoje

**Pjesme za dvoje** drugi je album sarajevskog kantautora Mahira Paloša. Objavila ga je na kaseti 1980. godine nekadašnja izdavačka kuċa Diskoton iz Sarajeva.  
Aranžmane su uradili Stipica Kalođera i Julije Marić, dok su muziku za veliku većinu pjesama komponirali Đorđe Novković, Đelo Jusić i Kemal Monteno, koji je ujedno i pisac teksta za njegovu najpopularniju pjesmu *"Spavaj, cvijete moj"*. Pjevanje Mahira Paloša pratili su Revijski orkestar Radiotelevizije Sarajevo pod dirigentskom palicom Esada Arnautalića i Studijski orkestar Jugotona pod dirigentskom palicom Kalođere i Marića. Album sadrži 10 pjesama, od kojih je 6 objavljeno na njegovim prethodnim singl pločama. Pjesme na ovom albumu komponirane su u stilovima lagahne pop-muzike, šansone i šlagera pogodnim za izvedbe na festivalima ove vrste muzike.
Mahir Paloš je zahvaljujući svom prepoznatljivom glasu i kvalitetnom pjevanju u stilu francuske šansone, italijanske canzone uz diskretne primjese bosanskohercegovačke narodne muzike, nastavio muzički pravac koji je slijedio tokom cijele muzičke karijere. Ovaj album na kojem je Paloš dao vrhunske pjevačke izvedbe predstavlja jedan od najboljih momenata u njegovoj karijeri i jedan je od značajnih događaja na sarajevskoj muzičkoj sceni iz prve polovine 1980-ih.

## Spisak pjesama 
* Ti si žena koju sanjam 4:00
* Pjesma za dvoje	3:19
* Prva ljubav brzo prođe	3:05
* Čisto ljeto	3:08
* Spavaj cvijete moj	3:02
* Izgubljena ptica	3:35
* Samo se šalim, samo se hvalim	3:35
* Ti si pokrala moj svijet	3:46
* Nisam znao	4:23
* Prazna ljubav	3:09

## Izvori 
Kategorija:Albumi iz 1980.
Kategorija:Albumi Mahira Paloša
Kategorija:Albumi u izdanju Diskotona
Adio (album Mahira Paloša)

**Adio** treći je album sarajevskog kantautora Mahira Paloša. Objavila ga je na kaseti 1989. godine nekadašnja izdavačka kuća Sarajevo disk.  
Aranžmane su uradili Stipica Kalođera i Julije Marić, dok je muziku za veliku većinu pjesama komponirao Kemal Monteno, a tu su Đorđe Novković i Dejan Petković. Pjevanje Mahira Paloša pratili su Revijski orkestar Radiotelevizije Sarajevo pod dirigentskom palicom Esada Arnautalića i Studijski orkestar Jugotona pod dirigentskom palicom Kalođere i Marića. Album sadrži 9 pjesama, koje su objavljene na njegovim prethodnim singl pločama i LP albumima. Pjesme na ovom albumu komponirane su u stilovima lagahne pop-muzike, šansone i šlagera pogodnim za izvedbe na festivalima ove vrste muzike.
Mahir Paloš je zahvaljujući svom prepoznatljivom glasu i kvalitetnom pjevanju u stilu francuske šansone, italijanske canzone uz diskretne primjese bosanskohercegovačke narodne muzike, nastavio muzički pravac koji je slijedio tokom cijele muzičke karijere. Ovaj album predstavlja pregled nekih od najboljih pjesama u kojima je Paloš dao vrhunske pjevačke izvedbe i koje predstavljaju neke od najboljih momenata u njegovoj karijeri.

## Spisak pjesama 
* Adio 
* Ona (mala ćao)
* Ne gasi svjetla
* Nisam više mlad
* Nemam prava na ljubav
* Pustite me
* Ovu pjesmu voljela si mama
* Samo se šalim, samo se hvalim
* Slušaj moju pjesmu

## Izvori 
Kategorija:Albumi iz 1989.
Kategorija:Albumi Mahira Paloša
Kategorija:Albumi u izdanju Sarajevo Diska
Pustite da sanjam / Jedan stih

**"Pustite da sanjam / Jedan stih"** osma je singl-ploča sarajevske pop-rok grupe Ambasadori. Objavila ga je izdavačka kuća Diskoton 1975. Na A-strani je pjesma "Pustite da sanjam" za koju je muziku i aranžman napisao Andrej Stefanović, a tekst Kemal Monteno. 
Na B-strani je pjesma "Jedan stih" za koju je muziku, tekst i aranžman napisao gitarist i vođa Ambasadora Slobodan Vujović.
Obje pjesme komponirane su u stilu šlagera i pop muzike, a posebno su se istakli svojom kvalitetnom pjevačkom izvedbom Ismeta Dervoz, te instrumentalnom pratnjom ostali članovi ovog nekadašnjeg sarajevskog pop-rok sastava.     
Ovom singl pločom Ambasadori su potvrdili pjevački i izvođački kvalitet, koji ih je svrstao (zajedno s Indexima i Bijelim dugmetom) u sam vrh tadašnje sarajevske pop-rok scene iz sredine 1970-ih. Obje pjesme uvrštene su na njihovom kompilacijskom albumu "7276". Fotografiju i dizajn za omot uradio je Dragan S. Stefanović.

## Muzički primjeri 
* "Pustite da sanjam"
* "Jedan stih"

## Reference 
Kategorija:Singlovi Ambasadora
Kategorija:Singlovi iz 1975.
Kategorija:Singlovi u izdanju Diskotona
Bečić

* Damir Bečić (rođen 1981), bosanskohercegovački pjevač, klavijaturista, muzičar i producent electro, pop, rock i folk muzike
* Zoran Bečić (1939–2006), bosanskohercegovački glumac

Kategorija:Prezimena
Marja Koskela

**Marja Koskela** je nekadašnja finska biatlonka.

## Karijera 
### Olimpijske igre 
Koskela nije nastupila na Olimpijskim igarama.

### Svjetska prvenstva 
Nastupala je na samo jednom Svjetskom prvenstvu i to na SP 1985. Najbolji plasman joj je bilo deseto mjesto u utrci na 5 km, kada je s jednim promašajem i zaostatkom od 2:37.3&nbsp;min bila sporija od Sanne Grønlid. U ekipnim utrkama nije nastupila.

### Svjetski kup 
Prvi nastup Marje Koskela u Svjetskom kupu bio je u sezoni 1984/85. Na prvom nastupu u finskom Lahtiju 3. marta 1985. je osvojila deveto mjesto u utrci sprinta na 5&nbsp;km.

### Finska prvenstva 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Finski biatlonci
Katri Tuomaala

**Katri Tuomaala** je nekadašnja finska biatlonka.

## Karijera 
### Olimpijske igre 
Tuomaala nije nastupila na Olimpijskim igarama.

### Svjetska prvenstva 
Nastupala je na tri Svjetska prvenstva u periodu 1986-89, ali nije osvojila ni jednu medalju. Najbolji rezultati su joj u pojedinačnoj konkurenciji: 15-o mjesto u austrijskom Feistritzu na SP 1989, kada je u utrci na 15&nbsp;km s dva promašaja i zaostatkom od 7:24.4&nbsp;min bila sporija od pobjednice, zapadnonjemačke biatlonke Petre Behle. U ekipnim utrkama nije nastupila,

### Svjetski kup 
### Finska prvenstva 
## Prestanak karijere 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Finski biatlonci
Krajnje tačke Azerbejdžana

desno|mini|322x322px|Karta Azerbejdžana
Ovo je spisak **krajnjih tačaka Azerbejdžana**: tj. geografskih tačaka koje su više ili sjevernije, južnije, istočnije ili zapadnije od bilo koje druge lokacije u Azerbejdžanu.

## Najistureniji dijelovi države 
* Najsjevernija tačka: Hačmaški rejon ()
* Najjužnija tačka: Astarinski rejon ()
* Najzapadnija tačka: Sadarački rejon ()
* Najistočnija tačka: Džilov, Baku ()

## Najviša i najniža tačka 
* Najviša tačka: Bazardüzü, 4.485 m
* Najniža tačka: Kaspijsko jezero, −28 m

## Također pogledajte 
* Geografija Azerbejdžana

## Reference 
Kategorija:Geografija Azerbejdžana
Krajnjih tačaka
Global Gateway

mini|Global gateway
**Global Gateway** inicijativa je svjetska strategija Evropske unije za ulaganje u infrastrukturne projekte i uspostavljanje ekonomskog partnerstva, zasnovano na određenim principima. Projekt je pokrenula Evropska komisija, pod vodstvom Ursule von der Leyen. To je dio trenutnih planova za evropsku stratešku autonomiju i uspostavljanje većih, više demokratskih i održivijih trgovinskih mreža za Evropu i njene partnere. Inicijativa se također smatra alternativom ili rivalstvom kineskoj inicijativi Pojas i put, koju su čelnici EU žestoko kritikovali radi zabrinutosti zbog kršenja ljudskih prava i ekonomskih rizika, nedostataka i jednostranog trgovinskog odnosa. EU želi potaknuti veze, a ne ovisnosti, smatra Ursula von der Leyen. Od decembra 2022. Global Gateway je bio kritikovan jer nije pružio konkretne detalje o projektima i u velikoj meri se oslanjao na već postojeće programe.

## Reference 
Kategorija:Inicijative
Kategorija:Razvojna politika Evropske unije
Milorad Vicanović Maza

**Milorad Vicanović** Maza, bosanskohercegovački strip crtač.

## Biografija 
Vicanović organizuje Salon Stripa Laktaši, prvog strip festivala organizovanog u BiH. To je godišnji festival stripova koji okuplja najvažnije umetnike sa Balkana.

## Djela u oblasti stripa 
* Wunderwaffen Scenarista Richard D. Nolane, Soleil
* Pilot đavola (2012) 
* Na vratima pakla (2013) 
* Prokleti Reicha (2013) 
* Firerova leva ruka (2013) 
* Dan katastrofe (2014) 
* Duh Antarktika (2014) 
* Druga serija se pojavljuje u nastavku Wunderwaffen: Space Reich, scenarista Richard D. Nolane, crtež Marko Nikolić, Soleil kol. "Wunderwaffen predstavlja"
* Duel orlova (scenarij Maze, 2015)
* Lady Spitfire Scenarista Sébastien Latour, Delcourt kol. "Istorija & priče"
* Kći vazduha (2012) 
* Der Henker (2012) 
* Jedna za sve i sve za nju (2013) 
* Pustinjsko ratno vazduhoplovstvo (2014)
* Dan D Scenaristi Fred Blanchard, Fred Duval i Jean-Pierre Pécau, Delcourt kol. "Neopolis"
* Omega (septembar 2013) 
* Operacija Charlemagne (novembar 2014) 
* Sumrak prokletih (planiran za 2015) 
* Rozi trougao, scenarista Michel Dufranne, Quadrants kol. "Astrolab" (2011)

## Vanjski linkovi 
Kategorija:Bosanskohercegovački crtači stripa
Kategorija:Bosanskohercegovački autori stripa
Kategorija:Rođeni 1965.
Kategorija:Biografije, Banja Luka
Kategorija:Živi ljudi
Oproštajni hadž

**Oproštajni hadž** () odnosi se na hadžsko hodočašće koje je islamski poslanik Muhammed obavio u 10. godini po Hidžri, nakon osvajanja Mekke. Muslimani vjeruju da je ajet 22:27 Kur'ana naveo Muhammeda da obavi hadž te godine. Kada je Muhammed objavio namjeru, oko 100.000 njegovih ashaba okupilo se u Medini da obavi godišnje hodočašće s njim. Muhammed je obavio hadž kiran.

Prema mišljenju sunita, hadž kiran je vrsta hadža u kojem se umra i hadž obavljaju zajedno. Devetog dana zul-hidžeta, na dan Arefata, Muhammed je održao oproštajnu propovijed na vrhu planine Arefat izvan Mekke.

Muhammedovo hodočašće definisalo je nekoliko rituala i obreda hadža i jedan je od najzabilježenijih trenutaka njegovog života, kasnije prenošen preko ashaba*,* koji su mu se pridružili u hodočašću. Posmatrajući svaki Muhammedov gest, njegova djela postali su sunnet hadža.

## Pozadina 
Muhammed je živio u Medini 10 godina od hidžre i nije učestvovao ni na jednom hadžu, iako je umru obavio dva puta prije toga. Muslimani vjeruju da je objava 27. ajeta sure 22, el-Hadž: Muhammed se obavezao na hadž te godine. Muslimani u Medini i okolnim regijama okupili su se sa Muhammedom da krenu na put. Muhammed je imenovao Ebu-Dudžana, ensariju, za guvernera Medine tokom njegovog odsustva. Dana 25. Zul-ka'de (februara 632.), napustio je Medinu u pratnji svih svojih žena.

Prije odlaska u Mekku, Muhammed je boravio u Zul-Hulejfi gdje je podučavao muslimane o načinu nošenja Ihrama. Obavio je gusul prije nego što je obukao svoj ihram, za koji se kaže da se sastojao od dva komada jemenskog nešivenog bijelog pamuka. Muhammed je zatim klanja podnenamaz prije nego što je otišao na kamili po imenu el-Kasva'. Muhammed je zatim nastavio sa svojim putovanjem sve dok nije stigao u Mekku, stigavši osam dana kasnije.

## Hodočašće 
, poznata i kao *Džebal Rahma*, sa bijelim mermernim stubom koji označava lokaciju na kojoj je Muhammed održao oproštajnu propovijed.]]
Provodeći noć u mjestu izvan Mekke, Muhammed i njegovi ashabi stigli su u mesdžidul-haram sljedećeg dana. Ušli su sa današnje kapije el-Salam i približili se Kabi. Muhammed je zatim kružio Kabu (tavaf), nakon čega je još jednom dodirnuo i poljubio crni kamen. Nakon molitve, Muhammed je pio iz bunara Zem-zem, molio se, a zatim je nastavio do brda Safe i Merve, gdje je izveo ritualno hodanje između dvije planine (Sajj). Muhammed je tada naredio žrtvovanje kurbana kojeg je donio sa sobom. Muhammed i njegovi ashabi su jeli malo od onoga što su žrtvovali, a ostalo su dali u dobrotvorne svrhe. Muhammed se zatim vratio u Mekku, obavio još jedan tavaf i klanjao podne u mesdžiul-haramu. Zatim je pio iz bunara zem-zema prije nego što se istog dana vratio u Minu i nastavio kamenovanje. Muhammed je zatim proveo sljedeća tri dana, 11, 12. i 13, poznatih kao *dani tašrika*, u Mini izvodeći kamenovanje.

## Također pogledajte 
* Hidžaz
* Muhammed
* Hadž

## Reference 
Kategorija:Historija islama
Kategorija:Muhammedov život
Dragan Rokvić

**Dragan Rokvić** (rođen 28. novembra 1969) jest bosanskohercegovački crtač stripova i basista grupe Sikter.

Pored muzičke karijere, Dragan je također član Opere Narodnog pozorišta. Svoje obrazovanje je započeo na Školi umjetnosti u Sarajevu, gde je 1988. diplomirao sa fokusom na stripovima. Ratne godine proveo je radeći kao ilustrator na Akademiji nauka i umjetnosti Bosne i Hercegovine.

Učestvovao je više puta na svjetskom festivalu stripa u Angoulemmu.

## Stripovi 
* ''It's Hot in the South* (1993)
* *Intruder* (1994)
* *Hamsun's Baedeker* (1994)
* *Tha Season Without a Devil* (1995)
* *Oh, No!* (1996)
* *Sylvia's Break* (1996)
* *Long Travelling'' (1997–1998)

## Vanjski linkovi 
* Dragan Rokvic - Eraser
* Kad Porastem... bit ću strip crtač

Kategorija:Rođeni 1969.
Kategorija:Biografije, Sarajevo
Kategorija:Bosanskohercegovački crtači stripa
Kategorija:Bosanskohercegovački autori stripa
Filip Andronik

**Filip Andronik** bosanskohercegovački je ilustrator, dizajner i autor stripa te *stand-up* komičar. Završio je srednju školu primijenjenih umjetnosti. Obrazovanje je počeo u Srednjoj školi primijenjenih umjetnosti u Sarajevu.

Organizuje i vodi radionice iz ilustracije za djecu i mlade. S više od dvije decenije iskustva, radio je na širokom spektru projekata, uključujući knjige i stripove, kao i animacije i postere.

Ušao je u Guinnessovu knjigu rekorda 1996. sa zbirkom od 2000 omota humanitarne pomoći koju je skupljao tokom rata u Bosni i Hercegovini, a koju je poklonio Muzeju ratnog djetinjstva u Sarajevu.

Sarađivao je s bosanskohercegovačkim bendom Dubioza kolektiv, za koji je radio na crtežu za spot "Rijaliti".

## Reference
## Vanski linkovi
* Profil na Instagramu
* Profil s crtežima na *Behanceu*

Kategorija:Rođeni 1981.
Kategorija:Biografije, Sarajevo
Kategorija:Bosanskohercegovački crtači stripa
Kategorija:Bosanskohercegovački autori stripa
Kategorija:Bosanskohercegovački stand-up komičari
Helena Klakočar

**Helena Klakočar** (rođena 1958) jest bosanskohercegovačka umjetnica i autorica alternativnih stripova poznata po svojim autobiografskim, socijalnim i političkim osvrtima.

## Biografija 
Rođena je u Tuzli u hrvatskoj porodici. Kada je imala sedam godina, njena porodica se preselila u Maribor, gdje je pohađala osnovnu školu i gimnaziju.

Studirala je grafičku umjetnost na Umjetničkoj akademiji u Zagrebu i postigla uspjeh kao autorica stripova, dizajnerka postera i animatorica.

U ljeto 1991. otputovala je na jedriličarski odmor sa suprugom i dvogodišnjom kćerkom. Njihov povratak iz Grčke bio je produžen zbog izbijanja rata u bivšoj Jugoslaviji. Na malom katamaranu tokom zime zabilježila je svakodnevni život i uspomene na svoju domovinu kroz crteže i tekst, što je prikazano u njenom grafičkom romanu *Nemirno more 1* (), koji je preveden na nekoliko jezika.

Dobila je stipendiju od Fonda BKVB, Amsterdam, i kasnije od Centra za knjigu, Pariz, da bi nastavila sa ovom pričom.

## Djela
### Stripovi 
* 2020 knjiga REVOLT objavljena od strane Vedis, Zagreb
* 2019 Izdavačka kuća VEDIS iz Zagreba objavila je njenu knjigu WALL MEDITERRANEAN, grafičko reportažno djelo temeljeno na intervjuima s posadom hrvatskog broda za potragu i spašavanje BŠ-72 Andrija Mohorovičić koji je bio uključen u operaciju Triton (Frontex)
* Grafički roman "Friesland (Nemirno more 2)", 2009, Fabrika knjiga, Beograd, Srbija,
* "Groote Reis", 2003, Aristej, Maribor, Slovenija
* Grafički roman "Passage en Douce (Nemirno more 1)", 1999, Freon, Bruxelles, Belgija (2000 - Prix Alph-Art du Meilleur Album Étranger za grafički roman Passage en douce, Festival d'Angoulême, Francuska)

### Filmovi 
* *Pleši, čudovište, na mojoj nježnoj melodiji* sa grupom Zzot, Zagreb, 1985
* *Tai Chi* (sa M. Manojlovićem), Zagreb film studio, Zagreb, 1989
* *Što se dogodilo s mojim prijateljima*, animirani dio u filmu P. de Pierponta, Bruxelles, Belgija

### Animirani Filmovi 
* Propagandni film za Galeriju SC, 1990/91, 4 × 30 sek
* Realizacija stroja ZZOTROPHE u povećanom formatu (5×5 m) za izložbu umjetničkih skupina u Marseilleu, Francuska, 1989.

## Nagrade 
* 2019 – rezident projekta u Cite International des arts, Pariz
* 2016 – rezident projekta u RECOLLETS Pariz, Grad Pariz i Institut Francais
* 2000 – Prix Alph-Art du Meilleur Album Étranger za grafički roman Passage en douce, Festival d'Angoulême, Francuska
* 2000 – Prix du Radio Info, za Passage en douce, Francuska
* 2000 – "Prva nagrada za ilustraciju", Stichting Tussen Hemel en Aarde, Nizozemska
* 2000 – Stipendija Centra de la Livre, Pariz, Francuska
* 2001 – Stipendija za rad Fonds voor Kunst en Architectuur, Amsterdam, Nizozemska
* 2002 – "Slika koja nikada nije snimljena", Helsinki, Finska, predavanje na simpoziju o grafičkim romanima.
* 2003 – Gostujući umjetnik Academia Solitude, Stuttgart, Njemačka.

### Vanjski linkovi 
* Zvanični sajt 

Kategorija:Rođeni 1958.
Kategorija:Biografije, Tuzla
Kategorija:Bosanskohercegovački autori stripa
Kategorija:Bosanskohercegovački crtači stripa
Kasim ibn Muhammed

**Kasim ibn Muhammed** () bio je najstariji od sinova Muhammeda i Hatidže bin Huvejlid. Umro je 601. godine (prije poslanstva njegovog oca 609. godine), nakon svog trećeg rođendana, i sahranjen je na groblju Džennat el-Mu'alla u Mekki.

## Porodica 
* Muhammed
* Hatidža bint Huvejlid
* Abdullah ibn Muhammed
* Ibrahim ibn Muhammed
* Zejneb bint Muhammed
* Rukajja bint Muhammed
* Um Kulsum bint Muhammed
* Fatimah bint Muhammed

## Također pogledajte 
* Muhammed
* Ehli-Bejt

## Reference 
Kategorija:Rođeni 598.
Kategorija:Umrli 601.
Kategorija:Muhammedova djeca
Kategorija:Biografije, Meka
Miroslav Slipčević Mimi

**Miroslav Slipčević** (rođen 1978), poznat kao Mimi, jest bosanskohercegovački crtač stripa. Završio je Školu primijenjenih umjetnosti u Bihaću, a potom nastavio obrazovanje na Umjetničkoj akademiji u Sarajevu.

Tokom svoje karijere radio je u reklamnoj agenciji Via Media, gdje je učestvovao u stvaranju animiranog filma. Objavljivao je ilustracije za Info magazin i pohađao kurs stripa kod Amira Idrizovića. Objavljivao je kraće strip priče u magazinima *Urban Bag* i srbijanskom strip magazinu *Šlic*, te u bosanskohercegovačkom fanzinu *Latrinivm*.

Ilustrovao je knjigu *Buba*, koja je nastala na osnovu kratke priče Miljenka Jergovića.

## Djela 
* Wendol
* Anđeo na Markalama: Strip zasnovan na priči Faruka Šehića
* Ratna Filharmonija: Objavljeno u magazine Latrinivm
* Ciklus Trinaest
* Buđenje
* The Score: Objavljeno u magazinu Urban Bag
* Zelenooka
* Dok nas Smrt ne sastavi: Objavljeno u Šlic magazinu
* Soboslikar
* Kapsula: Objavljeno u Šlic magazinu
* Pospremanje Mozga
* Pakt sa Kuhinjom
* Bio jednom jedan
* Starwalker

## Reference
Kategorija:Rođeni 1978.
Kategorija:Biografije, Bihać
Kategorija:Bosanskohercegovački crtači stripa
Kategorija:Bosanskohercegovački autori stripa
Denis Dupanović

**Denis Dupanović** (rođen 1984) jest bosanskohercegovački crtač stripa i ilustrator.

## Biografija 
Rođen je u Bihaću. Počeo se baviti crtanjem stripova s devet godina, dok je profesionalnu karijeru započeo 2006. Tokom godina, njegovi radovi su objavljeni u više zemalja, a dobitnik je i nekoliko nagrada za svoj rad.

Iako je veći dio karijere proveo crtajući stripove, u posljednjim godinama prešao je na rad u industriji video igara. Trenutno živi i radi u Beogradu, gdje je zaposlen u kompaniji koja se bavi razvojem videoigara.

Dupanović se inspiriše radovima nekoliko umjetnika u oblasti stripa i ilustracija među njima su André Franquin, Albert Uderzo, Jean Giraud, također poznat kao Moebius, Bill Watterson, stvaralac stripa *Calvin and Hobbes*, Mike Mignola, Adam Hughes, i Kentaro Miura, poznat po radu na manga seriji *Berserk*.

## Vanjski linkovi
* Zvanični sajt

Kategorija:Rođeni 1984.
Kategorija:Biografije, Bihać
Kategorija:Bosanskohercegovački crtači stripa
Kategorija:Bosanskohercegovački autori stripa
Senad Mavrić

**Senad Mavrić** (rođen 27. juna 1970) jest bosanskohercegovački strip autor i grafički dizajner.

## Biografija 
Rođen je u Novom Pazaru 27. juna 1970. Iste godine, njegova porodica se preselila u Sarajevo, gdje je Mavrić odrastao i gdje i danas živi i radi. Tokom svojeg rasta i razvoja stekao je duboku ljubav prema stripovima, počevši od rane mladosti kada ga je kraća bolest približila ovom mediju.

Mavrić je svoje obrazovanje započeo u Sarajevu, gdje je 1989. završio Školu primijenjenih umjetnosti, na odjelu likovnog tehničara za opremu knjige. Nakon toga, upisao je Akademiju likovnih umjetnosti, gdje je studirao grafički dizajn.

Od 1984. do 1992. bio je stalni saradnik u Strip Art Featuresu, period tokom kojeg je razvio duboku strast prema devetoj umjetnosti, stripu. Njegovo obrazovanje je bilo prekinuto zbog rata u Bosni i Hercegovini, ali je nastavio svoje studije 1994. u Le Mansu u Francuskoj, gdje je specijalizirao umjetničko izražavanje. Kasnije je prešao u Orleans, gdje je na Institutu za vizuelnu umjetnost završio svoje obrazovanje, stekavši diplomu ekvivalentnu magisteriju na odjelu komunikacija.

Nakon povratka u Sarajevo 1998, njegov profesionalni angažman počeo je radom na različitim strip projektima, uključujući i stvaranje prvog bosanskohercegovačkog strip magazina *Noći* i kreiranje stripa *Mama, šta je to rat?*. Njegova karijera doživjela je značajan uspjeh kroz saradnju sa Filipom Andronikom, s kojim je kreirao nekoliko strip albuma.

Pored svoje karijere u svijetu stripova, Mavrić je radio i kao grafički dizajner za nekoliko reklamnih agencija.

## Stripovi 
Senad Mavrić je autor brojnih stripova, uključujući serije *Gangs*, *Cette machine tue les fascistes* i ''L'homme de l'année*. Njegov rad obuhvata raznolike teme, često se fokusirajući na duboka društvena pitanja koja istražuje kroz bogato konstruisane svjetove svojih stripova.

Jedno od najpoznatijih djela, strip *Ova mašina ubija fašiste'', koji je nastao u saradnji sa Filipom Andronikom, istražuje život tenka koji prelazi iz bitke u bitku, postajući centralni "junak" priče. Njegov najnoviji doprinos strip umjetnosti je kroz četvrtu knjigu Biblioteke Bosančica, gdje nastavlja da promoviše domaće strip autore, dodatno obogaćujući strip scenu u Bosni i Hercegovini.

## Reference 
## Vanjski linkovi 
* https://radiosarajevo.ba/metromahala/lica/ekskluzivni-intervju-senad-mavric-strip-autor/19522
* https://enjoycomics.com/people-profile.php?people-id=837070
* https://comicvine.gamespot.com/senad-mavric/4040-100902/issues-cover/
* https://radiosarajevo.ba/metromahala/lica/ekskluzivni-intervju-senad-mavric-strip-autor/19522

Kategorija:Bosanskohercegovački crtači stripa
Kategorija:Bosanskohercegovački autori stripa
Kategorija:Rođeni 1970.
Kategorija:Biografije, Novi Pazar
Predrag Ikonić

**Predrag Ikonić**, poznat i kao "Peđa Slavni", rođen je 22. maja 1974. godine u Sarajevu. Diplomirao je mašinsko inžinjerstvo i trenutno je član "Udruženja za promociju i produkciju stripa" u Beogradu. Ikonić živi i radi na Palama.

Objavio je kraće stripove, ilustracije i karikature u časopisima Madcap (Ivanić Grad), Gavran (Virovitica), Male novine (Sarajevo), Bumerang (Subotica), Sextaza (Sarajevo), Buka (Banja Luka), Pressing (Niš), Žvrljoskop (Istočno Sarajevo), Pravnik (Niš).

## Biografija 
Interesovanje za svijet stripa je imao još u ranom djetinjstvu, nekoliko godina pre nego što je pošao u školu, zahvaljujući rođaku koji ga je upoznao sa klasičnim stripovima poput "Mikijevog zabavnika". U osnovnoj školi počeo je da objavljuje svoje radove u školskim listovima, a tokom srednje škole, njegov angažman u svijetu stripa postao je ozbiljniji, uz uspostavljanje kontakata sa poznatim autorima i izdavačima.

Kroz svoju karijeru učestvovao je u brojnim izložbama širom Balkana, uključujući Balkansku smotru stripa u Leskovcu od 2001. do 2005. godine, Šabački festival stripa 2003. i 2006. godine, te Prvi međunarodni salon stripa u Banja Luci 2018. godine.
Jedno od njegovih značajnijih ostvarenja je strip „Ekstra Gedža – tatko na superheroji“, nastao u saradnji sa Dejanom Stojiljkovićem. Strip je objavljen 2008. godine u tiražu od 300 primjeraka.

Priče Petra Kočića su inspirisale neke od njegovih novijih dijela. Neki od tih radova nastali su u saradnji sa rođakom Milanom Mladićem.

## Izložbe 
Tokom svoje karijere učestvovao je u različitim izložbama stripa, kako samostalno tako i u saradnji sa drugim autorima. Neki od najvažnijih događaja na kojima je predstavio svoje radove uključuju:

* Balkanska smotra stripa u Leskovcu (2001-2005)
* Izložba stripa u Nišu (2003, 2004)
* Šabački festival stripa (2003, 2006)
* Festival stripa u Beogradu (2003-2006)
* Smotra mladih strip autora u Leskovcu (2006)
* Prvi Međunarodni salon stripa u Banja Luci (2018)
* Četvrta Izložba stripa Srpske (2020)
* Izložba "Gluvo doba" (2020)

Kategorija:Bosanskohercegovački crtači stripa
Kategorija:Bosanskohercegovački autori stripa
Kategorija:Rođeni 1974.
Kategorija:Biografije, Sarajevo
Mijat Tomić

**Mijat Tomić** (1610 - 1656) bio je hajduk koji je predvodio razbojnike koji su se borili protiv vlasti Osmanskog Carstva u današnjoj Bosni i Hercegovini.

## Biografija 
Rođen je u selu Gornji Brišnik kod Tomislavgrada. Iako je njegov tačan datum rođenja upitan, Mijat je navodno ostao bez roditelja u mladosti, a do 1640. se znalo da je imao najmanje dva brata i dvije sestre.

Mijat je kao dijete bio na glasu kao fizički jak, što se kasnije pokazalo u budućim bitkama. Jedna legenda kaže da je pobijedio dok se takmičio u nekim igrama popularnim kod lokalnog muslimanskog stanovništva. Poraz se nije dopao muslimanima i odlučili su da ga treba ubiti. Mijat je potom pobjegao na planinu Vran, označivši početak svog hajdučkog života.

Činjenice o životu Mijata Tomića objavljene su u knjizi franjevačkog svećenika Filipa Grabovca iz 18. vijeka "*Cvit razgovora naroda i jezika iliričkoga aliti rvačkoga*" (1747). Pozivajući se na Tomića, Grabovac je tvrdio da nakon njegove smrti "pravog hajduka kao što je on nikada nije bilo niti će ga ikada biti".

Mijat Tomić je preminuo 20. jula 1656. ili oko 20. jula (na praznik Sv. Ilije) u Doljanima, naselju kod Jablanice. Mnogo je pjesama i legendi u saglasju da ga je izdao kum Ilija Bobovac. Mletački izvor o Mijatovoj smrti navodi da je u Sarajevu bilo više klicanja na vijest o njegovoj smrti "nego kada je stigla vijest o zauzimanju Bagdada" nekoliko godina ranije (1638).

## Trivija 
[mini|250x250piksel| Četiri člana Hajdučke družine Mijata Tomića, historijske vojne postrojbe iz [Tomislavgrada, na proslavi Dana Međimurske županije u Čakovcu, Hrvatska (2023).]]
Hajdučka Republika Mijata Tomića, samoproglašena mikronacija u Bosni i Hercegovini, nazvana je po njemu, a njegov lik je na njihovim nacionalnim simbolima.

## Također pogledajte 
* Hajdučka Republika Mijata Tomića
* Hajduk Veljko
* Andrijica Šimić

## Reference 
## Izvori 
* MARKO DRAGIĆ Poetika i Povijest Hrvatske Usmene Književnosti ,  ffst.hr; pristupljeno 30. novembra 2015.

## Vanjski linkovi 
* Profil Mijata Tomića, tgbrisnik.homepage24.de

Kategorija:Biografije, Tomislavgrad
Kategorija:Rođeni 1610.
Kategorija:Umrli 1656.
Kategorija:Bosanskohercegovački kriminalci
Kategorija:Hrvati u Bosni i Hercegovini
Kategorija:Hajduci
Kategorija:Blidinje
Milan Mladić

**Milan Mladić** (rođen 13. marta 1974) jest bosanskohercegovački strip crtač, karikaturista i ilustrator, koji se takođe istakao kao aktivni član strip zajednice u Bosni i Hercegovini i Srbiji.

## Biografija 
Rođen je u Sarajevu, a djetinjstvo i mladost proveo je razvijajući svoj talent za crtanje i ilustraciju. Diplomirani je ekonomist i trenutno radi na Univerzitetu u Istočnom Sarajevu.

Od malih nogu, Mladić je pokazivao interesovanje za strip, slikarstvo, i ilustraciju. Kroz godine, njegov talent je rastao, dozvoljavajući mu da razvije karijeru koja obuhvata rad u različitim medijima.

#### Karijera 
U svojoj karijeri, objavljivao je stripove u različitim časopisima uključujući *Parabelum*, *Kunova*, *Strip kreator* i *Nove iskre*.

Član je Udruženja strip autora i obožavalaca stripa Republike Srpske "Deveta dimenzija", kao i Udruženja stripskih umetnika Srbije (USUS). Također učestvuje u redakciji strip časopisa *Parabellum* i radi na dizajnu i pripremi za štampu izdanja "Devete dimenzije".

Uz Predraga Ikonića, obradio je pet pripovjetki Petra Kočića, koje su sabrane u zbirci *Stripovjetke*. Dvojac je zajedno obradio priču "Jazavac pred sudom", dok je Mladić samostalno radio na "Jablanu" i "Kroz maglu".

Mladić je također poznat po svom radu na ilustracijama za rječnike stranih riječi namijenjenih predškolskom uzrastu, koje izdaje Zavod za udžbenike i nastavna sredstva Republike Srpske.

#### Život danas 
Živi i radi u Istočnom Sarajevu, gdje nastavlja da doprinosi strip kulturi kroz svoj rad kao ilustrator i strip crtač.

## Doprinos strip kulturi 
Mladić i Ikonić su članovi strip zajednice koji rade na popularizaciji strip kulture na Balkanu. Kroz svoj rad, oni nastoje da obnove interesovanje za strip, koji je doživio pad od vremena bivše Jugoslavije.

Mladić naglašava da, iako je tržište danas manje, njihova strast prema stripovima ih motiviše da nastave da ga promovišu kroz različite inicijative, uključujući organizovanje škola stripa, kao i izložbe gde je moguće vidjeti radove mladih umjetnika.

## Reference 
## Vanjski linkovi 
* "Milan Mladić". Deveta Dimenzija 
* "Mladić Milan". Udruženje stripskih umjetnika Srbije
* Božić, Dragana (29. 5. 2018). "'Jablan' i 'Jazavac' strip heroji". Mondo

Kategorija:Bosanskohercegovački crtači stripa
Kategorija:Bosanskohercegovački autori stripa
Dejan Šijuk

**Dejan Šijuk** rođen 1983 u Sisku, jest bosanskohercegovački ilustrator i grafički dizajner koji trenutno živi i radi u Banjoj Luci. Trenutno obnaša funkciju kreativnog direktora u firmi Aquarius.

## Biografija 
Svoje ilustracije i stripove objavljivao je u različitim izdanjima, uključujući *Žalosnu svesku*, časopis *Buka*, strip magazin *Parabellum*, dječijem časopisu *Mali Princ*, studentskom časopisu *Bum* i magazinu *Potpis*, kao i u nizu fanzina kao što su *Krtica* i *Ispod zemlje*. Osim što je radio u štampanim medijima, Šijuk je također sarađivao s banjalučkim metal bendom Tanker, za koji je kreirao grafička rešenja za omot CD-a.

### Izložbe i priznanja 
Kroz svoju karijeru, Šijuk je izlagao na samostalnim i grupnim izložbama u gradovima: Banja Luka, Petrinja, Priština, Niš, Pale, Sarajevo i Laktaši.

Najistaknutije priznanje dobija 2006. godine na 4. Međunarodnom salonu stripa u Beogradu gdje je nagrađen nagradom sponzora "Beli Put" za strip *Gloginja*.

### Trenutni angažman 
Trenutno pruža svoje ekspertize u oblasti grafičkog dizajna kao kreativni direktor u kompaniji Aquarius.

### Stil i uticaji 
Iako informacije o stilu i uticajima nisu dostupne, Šijukov dosadašnji rad sugerira duboko razumijevanje kako grafičkog dizajna tako i ilustracije, sa sposobnošću da kombinuje različite stilističke elemente u svojim radovima, pružajući im jedinstveni pečat.

## Reference 
Kategorija:Bosanskohercegovački crtači stripa
Kategorija:Bosanskohercegovački autori stripa
Bosman (strip)

***Bosman*** je bosanskohercegovački ratno-propagandni strip iz 1994, nastao tokom rata u Bosni i Hercegovini. Autori su bili scenarist Jusuf Hasanbegović i crtač Ozren Pavlović, a izdavač PP Hasanbegović Trans International-Sarajevo.

Strip govori o mladiću po imenu Bosman koji se bori protiv "najezde podivljalih četnika koji hoće da zauzmu Sarajevo".

## Sadržaj 
Strip je objavljen u Sarajevu 1994, tokom opsade grada od Vojske Republike Srpske. Strip je objavljen s ciljem podizanja morala, pričajući priču o *Bosmanu*, čije se borbe slobodno oslanjaju na borbe stanovnika Sarajeva tokom rata. Naslovna stranica prikazuje *Bosmana* – "Brži od Batmana, hrabriji od Supermana", prema njegovim stvaraocima – na pozadini sa džamijama i minaretima, i grbom s ljiljanima iznad. Strip je napisao Jusuf Hasanbegović, a nacrtao ga je Ozren Pavlović. Štampano je 5.000 primjeraka koje su uglavnom distribuirane po gradu.

Fenomen superjunaka u vrijeme rata nije bio jedinstven za Bosnu i Hercegovinu tokom jugoslavenskih ratova: Hrvatska je imala sličnu seriju objavljenu dvije godine ranije koja hronično prikazuje pustolovine *Super Hrvoja* koji se bori protiv Srba i Bošnjaka.

## Reference 
## Vanjski linkovi 
* https://stripopeka.files.wordpress.com/2009/02/bosman.pdf
* https://scholar.lib.vt.edu/VA-news/ROA-Times/issues/1994/rt9410/941020/10210011.htm

Kategorija:Strip
Kategorija:Rat u Bosni i Hercegovini
Ozren Pavlović

**Ozren Pavlović** je bio bosanskohercegovački crtač stripova, najpoznatiji po svom radu na stripu "Bosman".

## Biografija 
Rođen je 24. aprila 1947. u Banjoj Luci. Djetinjstvo i najveći dio života proveo je u Sarajevu, gdje se školovao i razvio svoju umjetničku karijeru.

Obrazovanje je započeo je na Srednjoj umjetničkoj školi, gdje je studirao grafiku, a kasnije stekao diplomu grafičkog dizajnera. Nastavio je na Pedagoškoj akademiji, specijalizirajući se za likovnu umjetnost, a jednu godinu studija proveo je pod mentorstvom Mersada Berbera.

Profesionalnu karijeru započeo je 1970. u Novinsko-izdavačkom preduzeću "Oslobođenje" na poziciji tehničkog urednika. među kojima je jedna s likom Pape uvrštena među deset najboljih u svijetu.

Jedno od najpoznatijih Pavlovićevih djela je strip "Bosman", koji je nastao tokom rata 1994, u saradnji s Jusufom Hasanbegovićem, koji je napisao scenarij. Strip priča priču mladića Bosmena koji se hrabro bori protiv vojski koje pokušavaju zauzeti Sarajevo.

Umro je 3. juna 2011. u Sarajevu.

## Reference
## Vanjski linkovi 
* https://comicvine.gamespot.com/ozren-pavlovic/4040-121662/
* https://stripopeka.files.wordpress.com/2009/02/bosman.pdf

Kategorija:Rođeni 1947.
Kategorija:Umrli 2011.
Kategorija:Biografije, Banja Luka
Kategorija:Bosanskohercegovački crtači stripa
Kategorija:Bosanskohercegovački autori stripa
Enis Ćišić

**Enis Ćisić** (rođen 1988) jest bosanskohercegovački crtač stripa koji radi za Marvel.

### Marvel 
Kroz proces testiranja na Mafestu u Makarskoj u kojem je morao da nacrta šest stranica stripa po scenariju koji je izabrao, uspio je da dokaže svoje vještine i zasluži priliku da radi za Marvel.

Prvi zadatak koji je dobio bio je rad na projektu "Original Sin Annual" gdje je bio zadužen za dizajn likova, radeći u timu sa scenaristom Jasonom Latourom. Kroz timski rad, stvorili su kompleksne i bogate narative, dok je Enis doveo svoje likove do života kroz svoje crteže.

## Djela 
* *Original Sins (Trade Paperback)*
* *Avengers: Millennium Infinite Comic #6*
* *Original Sin Annual #1*

## Reference 
## Literatura 
*https://www.marvel.com/comics/creators/12425/enis_cisic
* https://sarajevotimes.com/interview-with-mr-cisic-an-illustrator-and-graphic-designer-who-released-his-first-comic-book-for-marvel-comics/
* https://leagueofcomicgeeks.com/people/9845/enis-cisic
* https://youthtimemag.com/from-a-dream-to-reality-the-story-of-a-bosnian-comics-artists/?utm_content=cmp-true

## Vanjski linkovi 
* https://www.behance.net/enis
* https://www.instagram.com/enis_cisic/
* https://www.eniscisic.com/ 

Kategorija:Bosanskohercegovački crtači stripa
Kategorija:Bosanskohercegovački autori stripa
Wait For Me (I'll Soon Be There)

'''"Wait For Me (I'll Soon Be There)"''' deseta je singl-ploča sarajevske pop-rok grupe Ambasadori. Objavila ga je britanska izdavačka kuća EMI 1976. Na A-strani je pjesma "Wait For Me (I'll Soon Be There)" za koju je muziku napisao gitarist i vođa Ambasadora Slobodan Vujović, na tekst Slobodana Đurašovića, dok su aranžman uradili muzičari iz grupe Ambasadori. Tekst pjesme je preveden na engleski jezik. Njihovo muziciranje pratio je Revijski orkestar Radiotelevizije Sarajevo kojim je dirigirao Esad Arnautalić. Ovaj orkestar je zajedno s pratećim pjevačima znatno obogatio zvuk ove antologijske pjesme. Njena prva javna izvedba bila je na Opatijskom festivalu 21. februara iste godine na kojem su Ambasadori osvojili prvo mjesto. Ubrzo zatim, pjesma je izabrana da predstavlja Jugoslaviju na Eurosongu u Den Haagu. I na tom nastupu orkestrom je dirigirao Esad Arnutalić, a Ambasadori su se plasirali na 17. mjesto sa 10 osvojenih bodova.    
Na B-strani je ista pjesma pod nazivom "Ne mogu skriti svoju bol" urađena za jugoslavensko tržište. 
Komponirana je u stilu šlagera i pop muzike, a posebno su se istakli svojom kvalitetnom pjevačkom izvedbom Ismeta Dervoz, te instrumentalnom pratnjom ostali članovi ovog nekadašnjeg sarajevskog pop-rok sastava.     
Ovom singl pločom Ambasadori su potvrdili pjevački i izvođački kvalitet, a pobjedom na Opatijskom festivalu i nastupom na Eurosongu '76 ostvarili su dobar uspjeh u okviru tadašnje jugoslavenske i sarajevske pop-rok scene iz druge polovine 1970-ih. Fotografiju i dizajn za omot uradio je Dragan S. Stefanović.

## Muzički primjeri 
* "Wait For Me (I'll Soon Be There"
* "Ne mogu skriti svoju bol"

## Reference 
Kategorija:Singlovi Ambasadora
Kategorija:Singlovi iz 1976.
Kategorija:Singlovi u izdanju EMI-ja
Kenan Halilović

**Kenan Halilović** rođen 25. 09. 1988. godine u Zenici  jest bosanskohercegovački freelance crtač stripova koji trenutno sarađuje sa izdavačkim kućama Releasing the Serpents Publishing i Obscura Comics.

## Biografija 
Rođen i odrastao u Zenici, nakon  gdje završetka osnovne i srednje škole, diplomirao je na Zdravstvenom fakultetu u Zenici. Halilović je kroz godine razvio prepoznatljiv stil koji ga čini .

## Stripovi 
Halilovićeva karijera je obilježena radom na značajnim projektima, uključujući suradnju na strip serijalu "Hairology" koji je financiran preko Kickstarter platforme. Ovaj projekt je sastavljen od antologije priča koje je vizualizovao svojim jedinstvenim stilom.

U junu 2023, Kenan je radio na projektu "THE WORLD OF TOMORROW #1" u okviru Uncharted Wilderness Studios. U ovom stripu,Halilović je bio zadužen za ilustracije, te je kreirao umjetničko djelo za naslovnicu. Projekat istražuje tugu i kompleksnost života starijeg televizijskog glumca koji se suočava sa sopstvenim demonima i izazovima sudbine.

Drugi projekat koji ističe njegov talent je horor strip "Pumpkin", stvoren u saradnji sa Sun Khamunaki i Garth Matthamsom. Halilović je zaslužan za ilustracije u drugom izdanju ovog stripa, a svojim radom doprinosi priči o osveti i pravdi koja prati protagonistkinju Paige u njenim avanturama.

### Stil 
Kenan Halilović je poznat po svom detaljnom stilu ilustracije koji donosi dubinu i realizam u svijet stripa. Njegov rad obuhvata široku paletu tema, od drama do horora, uvijek sa snažnim fokusom na karakterizaciji i atmosferi.

Neki od najpoznatijih radova uključuju:

* Hairology (2023)
* THE WORLD OF TOMORROW #1 (2023)
* Pumpkin (sa Sun Khamunaki i Garth Matthamsom)

## Reference 
## Vanjski linkovi 
* Instagram https://www.instagram.com/halilovic_k(https://www.instagram.com/halilovic_k/)
* Artstation https://www.artstation.com/kenanhalilovic
* Behance https://www.behance.net/Kenann_ze3b2d

Kategorija:Bosanskohercegovački crtači stripa
Kategorija:Bosanskohercegovački autori stripa
Donji dom

**Donji dom** jest jedan od dva doma dvodomnog zakonodavnog tijela, a drugi dom je gornji dom. Uprkos svojoj zvaničnoj poziciji "ispod" gornjeg doma, u mnogim zakonodavnim tijelima širom svijeta, donji dom je počeo da ima veću moć ili na drugi način vrši značajan politički uticaj. Donji dom je obično veći od dva doma, što znači da su njegovi članovi brojniji.

## Zajednički atributi 
U poređenju sa gornjim domom, donji domovi često pokazuju određene karakteristike (iako se razlikuju po nadležnostima).

### Ovlasti 
* U parlamentarnom sistemu, donji dom;
** U savremenom dobu, ima mnogo više moći, obično na osnovu ograničenja protiv gornjeg doma.
** Može na neki način nadjačati gornji dom.
** Može glasati o nepovjerenju Vladi, kao i glasati za ili protiv bilo kojeg predloženog kandidata za šefa vlade na početku parlamentarnog mandata.
** Izuzeci su Australija, gdje Senat ima značajnu moć približnu onoj Predstavničkog doma, te Italija i Rumunija, gdje Senat ima potpuno ista ovlaštenja kao i Predstavnički dom.
* U predsjedničkom sistemu, donji dom:
** Donji dom također ima isključiva ovlaštenja u nekim područjima.
** Ima isključivu moć opoziva izvršne vlasti (gornji dom tada pokušava opoziv).
** Obično inicira zakone koji se odnose na prisvajanje/nabavku.

### Status 
* Uvijek biran direktno, dok gornji dom može biti biran direktno, indirektno ili uopšte nije biran.
* Njegovi članovi mogu biti birani sa drugačijim sistemom glasanja u odnosu na gornji dom.
* Većina naseljenih administrativnih podjela bolje je zastupljena nego u gornjem domu; zastupljenost je obično proporcionalna broju stanovnika .
* Biran češće.
* Izabrani svi odjednom, a ne postupno.
* U parlamentarnom sistemu, može biti raspušten od strane izvršne vlasti.
* Više članova. Sa značajnim izuzetkom Doma lordova
* Ima potpunu ili početnu kontrolu nad budžetom, snabdijevanjem i monetarnim zakonima.
* Niža dob za kandidaturu od gornjeg doma.

Od tadašnje vlade obično se traži da predstavi svoj budžet donjem domu, koji mora odobriti budžet. Rasprostranjena je praksa da računi za prihode (aproprijacije) potiču iz donjeg doma. Značajan izuzetak od ovoga je Dom delegata Zapadne Virdžinije u Sjedinjenim Američkim Državama, koji dozvoljava da računi prihoda potiču iz bilo kojeg doma.

## Također pogledajte 
* Zakonodavna vlast
* Dvodomni sistem
* Gornji dom

## Reference 
Kategorija:Legislatura
Kategorija:Zakonodavstvo
*
*
Zdravko Knežević

**Zdravko Knežević** (rođen 17. aprila 1968), poznat kao **Knez**, jest bosanskohercegovački crtač stripova.

## Biografija 
Knežević je rođen i odrastao u selu Pečenog Ilova blizu Prnjavora, gdje je od rane mladosti otkrio svoju ljubav prema stripovima, započinjući svoj umjetnički put 70-ih godina.

Knez se ponovno posvetio stripu u devedesetim godinama, a njegovo zalaganje za ovu umjetnost značajno se produbilo u godinama koje su uslijedile. Ne samo da se vratio crtanju i pisanju scenarija za stripove, nego je počeo i podučavati druge, osnivajući škole stripa na više lokacija u Republici Srpskoj i pokrećući fanzin "Parabelum" i "Kunova", ovaj poslednji nazvan po njegovom pseudonimu.

Knezov povratak u svijet stripa potpomognut je formiranjem udruženja "Deveta dimenzija" i pojavom strip magazina "Parabelum". Kroz ove platforme, Zdravko je uspio objaviti niz stripova i scenarija, a također je sarađivao s drugim umjetnicima i piscima na većim projektima, uključujući adaptaciju knjige "Gluvo doba" Ninoslava Mitrovića u strip.

### Karijera 
Srž Kneževe karijere predstavlja fanzin "Kunova" koji je premijerno predstavljen u martu 2016. godine. Iako je prvobitno zamišljen kao platforma za prikazivanje radova studenata njegove škole stripa, "Kunova" se razvila uključujući radove širokog spektra umjetnika, mladih i etabliranih, s Knezom kao urednikom.

Fanzin je proslavio svoje deseto izdanje, čime je ostvaren značajan cilj u misiji promocije i njegovanja ljubavi prema umjetnosti stripa. Ovo specijalno izdanje posvećeno je likovima produkcije "Bonelli", a uključuje radove umjetnika iz regije u kolektivnom naporu koordiniranom od strane Kneza i Predraga Ikonića.

Kneževa strast prema podučavanju i promovisanju umjetnosti stripa proteže se dalje od "Kunove". Organizovao je više škola stripa u Republici Srpskoj, te igrao ključnu ulogu u promociji devete umjetnosti u regionu.

### Aktuelni projekti 
Pored kontinuiranog rada kao urednik "Kunove", Knez radi na novom strip albumu koji trenutno nosi radni naslov "Žetva". Ovaj projekat priča priču o Teši Petkoviću, centralnoj figuri u ustanku protiv Osmanskog Carstva u sjeverozapadnoj Bosni 1875. godine.

Kategorija:Bosanskohercegovački crtači stripa
Kategorija:Bosanskohercegovački autori stripa
Zdravko Cvjetković

**Zdravko Cvjetković** je bosanskohercegovački freelance strip crtač iz Zenice.

## Biografija 
### Obrazovanje 
Nakon završetka gimnazije u Zenici 2004. godine,   svoje obrazovanje je nastavio na Univerzitetu u Sarajevu u Muzeju grada Zenice.

## Publikacije 
Jedno od njegovih najpoznatijih izdanja je knjiga "Svi naši zmajevi, 10 godina sportske karikature i ilustracije 2011. – 2021." koja predstavlja deceniju njegovog rada u oblasti sportske karikature i ilustracije.

## Reference
## Vanjski linkovi
* Youtube Intervju: Rat, strip i Ilustracija - od BiH do Dubaija - Zdravko Cvjetković, ilustrator : : JPJ 060
* Profil Instagram

Kategorija:Bosanskohercegovački autori stripa
Kategorija:Bosanskohercegovački crtači stripa